Hovedstadsområdet

Hovedstadsområdet er en statistisk definition Danmarks Statistik bruger for Danmarks hovedstad: København. Begrebet hovedstadsområdet bruges primært om Københavns byområde som er den 'fysiske' sammenhængende. Desuden anvendes det om den funktionelle by set ud fra arbejdsmarkedsforhold og pendleroplande, i denne betegnelse anvendes begrebet hovedstadsregionen også ofte.

Københavns byområde 
Københavns byområde defineres af Danmarks Statistik, som kalder det for Hovedstadsområdet. Pr. 1. januar 2009 bestod Hovedstadsområdet af følgende kommuner:
 København, 74.4 km2 (Se KMS kilde)- dog kun cirka 66.4 km2 hvis den ubebyggede del af Vestamager ikke medtælles.
 Frederiksberg, 8.1 km2 
 Albertslund, 23.2 km2 
 Brøndby, 24.5 km2 
 Gentofte, 25.6 km2 
 Gladsaxe, 24.9 km2 
 Glostrup, 13.3 km2 
 Herlev, 12.1 km2 
 Hvidovre, 23.0 km2 
 Lyngby-Taarbæk, 38.8 km2 
 Rødovre, 12.1 km2 
 Tårnby, 66.2 km2 – kun omkring cirka 25-30 km2 hvis Saltholm, Peberholm og den ubebyggede del af Vestamager ikke tælles som byområde.
 Vallensbæk, 9.5 km2 
Total størrelse af de 13 hele kommuner er 355.7 km2 (og cirka 300 km2 foruden de ubebyggede arealer)
samt dele af disse kommuner:
 Ishøj – Ishøj By medregnes (18.898 indbyggere ud af 20.756)
 Greve – Greve Strand By medregnes (40.626 indbyggere ud af 47.672)
 Ballerup – (38.729 indbyggere ud af 47.398)
 Rudersdal – noget af gl. Søllerød Kommune medregnes (18.967 indb. ud af Rudersdals 53.915)
 Furesø – noget af gl. Værløse Kommune medregnes (3.640 indb. ud af Furesøs 37.864)

Hovedstadsområdet er delt mellem Region Hovedstaden og Region Sjælland, og området har . 

Eftersom de fem senere kommuner kun til dels indgår i Hovedstadsområdet bliver det vanskeligt at få et eksakt resultat af Hovedstadsområdets areal, men alle de fem "delte" kommunernes størrelse er 26,4 + 60,4 + 33,8 + 73,4 + 56,8 = 250,8 km2. Hvilket giver at Hovedstadens areal er maksimum 355,7 + 250,8 = 606,5 km2 stort og dermed har en befolkningstæthed på mindst 1.977,3 indbyggere per kvadratkilometer. Men da indgår fx Saltholm, Peberholm, det ubebyggede vestre Amager og store dele af de fem kommuner, der kun til dels tælles til byen. 

Til og med 1998 medregnede Danmarks Statistik betydeligt flere kommuner i Hovedstadsområdet, og altid hele kommuner. Fra 1999 blev kun det egentlige, sammenhængende byområde medregnet. Dette skyldes at Danmarks Statistik ønskede at levere en separat opgørelse over byområder som Solrød og Værløse, for at informationerne skulle være mere brugbare for virksomhedskæder. Hovedstadsområdet er således ikke blevet mindre, men opgørelsen er ændret. I 2007 blev Ishøj og Greve Strand igen inkluderet i Hovedstadsområdet efter at have været udskilt fra området siden 1999.

Udstrækningen af Hovedstadsområdets byområde fremgår af Danmarks Statistiks kort over byområder og landdistrikter.

Fingerplan 2017-definitionen 

Administrativt har ordet Hovedstadsområdet eller HT-området været brugt om København og Frederiksberg kommuner samt de nu nedlagte Frederiksborg, Roskilde og Københavns amter. Dette område var samlet under Hovedstadens Udviklingsråd, som også blev nedlagt ved strukturreformen pr. 1. januar 2007. Erhvervsministeriet har nu ansvaret for hovedstadsområdets planlægning (Fingerplanen), og det gamle hovedstadsområde er udvidet med Stevns kommune, så det nu består af hele Region Hovedstaden undtaget Bornholm, samt Stevns, Køge, Greve, Solrød, Roskilde og Lejre kommuner, og således tæller i alt 34 kommuner med en befolkning på 2.057.225 (2018, 2. kvartal).

Se også 
 Storkøbenhavn
 Danmarks største byer

Noter

Kilder 
 Danmarks Statistiks opgørelse over byområder (forskellige årgange).
 Danmarks Statistiks statitikbank over bybefolkning

Københavns geografi